CELEX: 32019R0238
Language: et
Date: 2019-02-08 00:00:00
Title: Komisjoni rakendusmäärus (EL) 2019/238, 8. veebruar 2019, millega muudetakse määrust (EL) nr 37/2010, et liigitada aine ovotransferriin selle jääkide piirnormi järgi (EMPs kohaldatav tekst)

11.2.2019   
               
               
                  ET
               
               
                  Euroopa Liidu Teataja
               
               
                  L 39/4
               
            
         KOMISJONI RAKENDUSMÄÄRUS (EL) 2019/238,
         8. veebruar 2019,
         millega muudetakse määrust (EL) nr 37/2010, et liigitada aine ovotransferriin selle jääkide piirnormi järgi
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 6. mai 2009. aasta määrust (EÜ) nr 470/2009, milles sätestatakse ühenduse menetlused farmakoloogiliste toimeainete jääkide piirnormide kehtestamiseks loomsetes toiduainetes ning millega tunnistatakse kehtetuks nõukogu määrus (EMÜ) nr 2377/90 ning muudetakse Euroopa Parlamendi ja nõukogu direktiivi 2001/82/EÜ ja Euroopa Parlamendi ja nõukogu määrust (EÜ) nr 726/2004, (1) eriti selle artiklit 14 koostoimes artikliga 17,
         võttes arvesse Euroopa Ravimiameti arvamust, mille 19. juulil 2018 sõnastas veterinaarravimite komitee,
         ning arvestades järgmist:
         
                     (1)
                  
                  
                     Määruse (EÜ) nr 470/2009 artiklis 17 on sätestatud, et liidus loomakasvatuses kasutatavates biotsiidides või toiduloomade veterinaarravimites kasutamiseks ettenähtud farmakoloogiliste toimeainete jääkide piirnormid (edaspidi „jääkide piirnormid“) tuleb kehtestada määrusega.
                  
               
                     (2)
                  
                  
                     Komisjoni määruse (EL) nr 37/2010 (2) lisa tabelis 1 on esitatud farmakoloogilised toimeained ja nende liigitus loomsetes toiduainetes sisalduvate jääkide piirnormide järgi.
                  
               
                     (3)
                  
                  
                     Aine ovotransferriin ei ole sellesse tabelisse kantud.
                  
               
                     (4)
                  
                  
                     Euroopa Ravimiametile (edaspidi „ravimiamet“) on esitatud taotlus kehtestada ovotransferriini jääkide piirnormid kanade kudede ja munade puhul.
                  
               
                     (5)
                  
                  
                     Veterinaarravimite komitee arvamuse alusel on ravimiamet soovitanud, et inimtervise kaitseks ei ole ovotransferriini jääkide piirnormi kehtestamine kanade puhul vajalik.
                  
               
                     (6)
                  
                  
                     Kooskõlas määruse (EÜ) nr 470/2009 artikliga 5 peab ravimiamet kaaluma võimalust kasutada teatavas toiduaines leiduva farmakoloogilise toimeaine suhtes kehtestatud jääkide piirnormi teise samalt loomaliigilt pärit toiduaine puhul või ühe või mitme liigi suhtes kehtestatud farmakoloogilise toimeaine jääkide piirnormi muude liikide puhul.
                  
               
                     (7)
                  
                  
                     Ravimiamet leidis, et ovotransferriini liigituse „Piirnorme ei nõuta“ ekstrapoleerimine kanade kudedelt muude kodulinnuliikide kudedele on asjakohane.
                  
               
                     (8)
                  
                  
                     Seepärast tuleks määrust (EL) nr 37/2010 vastavalt muuta.
                  
               
                     (9)
                  
                  
                     Käesoleva määrusega ette nähtud meetmed on kooskõlas veterinaarravimite alalise komitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määruse (EL) nr 37/2010 lisa muudetakse vastavalt käesoleva määruse lisale.
         
         
            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 8. veebruar 2019
            
               
                  Komisjoni nimel
               
               
                  president
               
               Jean-Claude JUNCKER
            
         
         
            (1)  ELT L 152, 16.6.2009, lk 11.
         
            (2)  Komisjoni 22. detsembri 2009. aasta määrus (EL) nr 37/2010, mis käsitleb farmakoloogilisi toimeaineid ja nende liigitust loomsetes toiduainetes sisalduvate jääkide piirnormide järgi (ELT L 15, 20.1.2010, lk 1).
      
      
         
            LISA
            Määruse (EL) nr 37/2010 lisa tabelisse 1 lisatakse tähestikulises järjekorras kanne järgmise toimeaine kohta.
            
               
                           Farmakoloogiline toimeaine
                        
                        
                           Markerjääk
                        
                        
                           Loomaliik
                        
                        
                           Jääkide piirnormid
                        
                        
                           Sihtkoed
                        
                        
                           Muud sätted (vastavalt määruse (EÜ) nr 470/2009 artikli 14 lõikele 7)
                        
                        
                           Terapeutiline liigitus
                        
                     
                           „Ovotransferriin
                        
                        
                           EI KOHALDATA
                        
                        
                           Kanad
                        
                        
                           Piirnorme ei nõuta
                        
                        
                           EI KOHALDATA
                        
                        
                           Ainult sissehingamiseks
                        
                        
                           Antibakteriaalne aine“
                        
                     
                           Kõik kodulinnud, välja arvatud kanad
                        
                        
                           Piirnorme ei nõuta
                        
                        
                           EI KOHALDATA
                        
                        
                           Ainult sissehingamiseks
                           Ei kasutata loomade puhul, kellelt saadakse mune